"Ga go ngongorego epe e e ka dirisiwang jaaka lebaka la go dirisa dikgoka le go tlhasela batho, go thopa dithoto tsa mabentlele ka dikgoka, go senya dithoto tsa batho le go thiba ditsela, e leng ditiragalo tsotlhe tse di gatakakang molao mme di tla atlholwa go ya ka molao.2 Kabinete itumedisitswe ke lebelo leo Tirelo ya Sepodisi sa Aforika Borwa (SAPS) e le dirileng mo go golegeng batho ba le 483 ba ba amegang mo ditiragalong tsa go thopa dithoto tsa mabentlele ka dikgoka, ditshupetso tse di bolotseng tirisodikgoka le tshenyo ya mafaratlhatlha a setšhaba mo porofenseng ya Gauteng mmogo le batho ba le 21 ba ba tshwerweng mabapi le go amega mo ditiragalong tsa go lakautsa diteroko ka molelo kwa KwaZulu-Natal."